open-index/open-wikipedia-markdown huggingface dataset:
Γιώργος Στρουμπουλόπουλος

Ο **Γιώργος «Τζωρτζ» Στρουμπουλόπουλος** (*[[αγγλικά]]: George Stroumboulopoulos, πλήρες όνομα: George Mark Paul Stroumboulopoulos, γενν. στις 16 Απριλίου 1972*) είναι ελληνο-καναδός παρουσιαστής και δημοσιογράφος.

## Βιογραφικά στοιχεία
### Πρώτα χρόνια
Γεννήθηκε στο Οντάριο του Καναδά από Έλληνα Αιγυπτιώτη πατέρα, από την Αλεξάνδρεια της Αιγύπτου και Ουκρανή μητέρα. Ξεκίνησε ως ραδιοφωνικός παρουσιαστής για να ασχοληθεί αργότερα με την τηλεόραση σε ραδιοφωνικούς σταθμούς της Κέλοουνα της Βρετανικής Κολομβίας και στο Τορόντο. Αργότερα, η μουσική ραδιοφωνική του εκπομπή *"The Strombo Show"* που είχε τη μορφή τοκ σόου, μεταδιδόταν ταυτόχρονα στο CFRB του Τορόντο και στο CJAD του Μόντρεαλ, και αναμεταδίδοταν και σε άλλες πόλεις του Καναδά. Έγινε γνωστός στην τηλεόραση με την παρουσίαση τηλεοπτικών εκπομπών στο μουσικό κανάλι *MuchMusic*.

### Στο CBC και στο CNN
Σήμερα είναι παρουσιαστής στον δημόσιο καναδικό τηλεοπτικό οργανισμό CBC. Στην τηλεοπτική εκπομπή του, που αρχικά με τον τίτλο *"The Hour"* και έπειτα μετονομάστηκε στον 7ο κύκλο με τον κανονικό του ονοματεπώνυμο *"George Stroumboulopoulos Tonight"*, έχουν φιλοξενηθεί γνωστά ονόματα της τηλεόρασης, του θεάτρου και του κινηματογράφου, προσωπικότητες της πολιτικής και της κοινωνίας. Από τον Ιούλιο του 2013, παρουσιάζει τη δική του εκπομπή στο CNN με τίτλο *"Stroumboulopoulos"* με διάρκεια μιας ώρας και με αντικείμενο παραπλήσιο με αυτό που είχε και στο CBC, όπου κάθε Παρασκευή σε τηλεοπτικό στούντιο του Λος Άντζελες θα παίρνει συνεντεύξεις από διάφορες προσωπικότητες.

### Κοινωνικό έργο
Έπειτα από τις καταστροφικές πλημμύρες στο Πακιστάν το 2010, επισκέφτηκε τις πληγείσες περιοχές έπειτα από συνεννόηση με το Παγκόσμιο Πρόγραμμα Σίτισης (WFP) των Ηνωμένων Εθνών και ζήτησε από τους Καναδούς πολίτες να συνδράμουν στην ανακούφιση των κατοίκων των περιοχών αυτών. Αργότερα το 2011, ονομάστηκε πρέσβης του Παγκοσμίου Προγράμματος Σίτισης.

## Παραπομπές

## Εξωτερικοί σύνδεσμοι

*Επίσημη ιστοσελίδα, στο τηλεοπτικό οργανισμό CBC
*Επίσημη ιστοσελίδα, στο τηλεοπτικό οργανισμό CNN
*
*
*

Κατηγορία:Καναδοί δημοσιογράφοι
Κατηγορία:Καναδοί ελληνικής καταγωγής
Βοεβοδάτο του Αγίου Σάββα

Το **Βοεβοδάτο του Αγίου Σάββα** (Κυριλλικά: *Војводство Светог Саве*, Σερβοκροάτικα: *Vojvodstvo Svetog Save*) ήταν μια ύστερη μεσαιωνική πολιτεία στη νοτιοανατολική Ευρώπη, που υπήρξε από το 1448 έως το 1482, όταν απορροφήθηκε από την Οθωμανική Αυτοκρατορία. Κυβερνήθηκε από την ευγενή οικογένεια Κόζατσα, με τον ιδρυτή του, τον Στεφάν Βούκτσιτς Κόζατσα να ονομάζει τον εαυτό *Βοεβόδα του Αγίου Σάββα* το 1448. Αργότερα, ο *[[Βοεβόδας]]* θα έδινε το νέο όνομα στην περιοχή: Ερζεγοβίνη, και θα χρησιμοποιηθεί επίσης από τους Οθωμανούς, ορίζοντας το Σαντζάκι της Ερζεγοβίνης. Οι τομείς του κράτους περιελάμβαναν νότια τμήματα της σύγχρονης Βοσνίας-Ερζεγοβίνης, νότια τμήματα της σύγχρονης παράκτιας Κροατίας, το βορειοδυτικό Μαυροβούνιο και νοτιοδυτική Σερβία.

Σε διάφορες πηγές, και ιστοριογραφικές παραδόσεις, το όνομα του δουκάτου καταγράφεται ή χρησιμοποιείται σε διάφορες μορφές, που ποικίλλουν ως επί το πλείστον με τον τρόπο που το όνομα του Αγίου Σάββα γράφεται σε διαφορετικές γλώσσες, όπως λατινικά (*Ducatus Sancti Sabbae*), ιταλικά (*Ducato di San Sabba*) και γερμανικά (*Herzogtum des hl. Sava*). Στην αγγλική ιστοριογραφία, ως το «Δουκάτο του Αγίου Σάββα» ή «Δουκάτο του Αγ. Σάββα» χρησιμοποιήθηκαν από τον 19ο αιώνα.

## Ιστορία
Το 1448 αναγνωρίστηκε το βοεβοδάτο από τον Φρειδερίκο Γ' της Αγίας Ρωμαϊκής Αυτοκρατορίας . Στις 15 Φεβρουαρίου 1444 ο Βούκτσιτς υπέγραψε συνθήκη με τον Αλφόνσο Ε΄ της Αραγονίας, Βασιλιά της Αραγονίας και της Νάπολης, να γίνει υποτελής του με αντάλλαγμα τη βοήθεια του βασιλιά ενάντια στους εχθρούς του. Στην ίδια συνθήκη ο Βούκτσιτς υποσχέθηκε να πληρώσει φόρο υποτελείας στον Αλφόνσο αντί του Οθωμανού σουλτάνου.

Ο Στεφάν Βούκιτς πέθανε το 1466, και τον διαδέχθηκε ο μεγαλύτερος γιος του Βλάντισλαβ. Μέχρι το 1482 το βοεβοδάτο είχε καταληφθεί από τον Οθωμανικό στρατό επικεφαλής του οποίου ήταν ο μικρότερος γιος του Στεφάν, Χερσεκλί Αχμέτ Πασάς, ο οποίος είχε ασπαστεί τον ισλαμισμό. Στην Οθωμανική Αυτοκρατορία η Ερζεγοβίνη οργανώθηκε ως επαρχία (σαντζάκι) στο εσωτερικό του πασαλικίου της Βοσνίας.

Ο Στεφάν ίδρυσε την Σερβική Ορθόδοξη μονή Ζαγκράντε που βρίσκεται κοντά στο Χερζέκ Νόβι, στο σύγχρονο Μαυροβούνιο, και τη Μονή Σαβίνα, επίσης, κοντά στο Χερζέκ Νόβι.

## Βοεβόδες
* Στέφαν Βούκιτς Κόζακα, 1435-1466
* Βλάντισλαβ Χερζέγκοβιτς, 1466-1483

## Παραπομπές


Κατηγορία:Μεσαιωνική ιστορία της Σερβίας
Κατηγορία:Μεσαιωνική Κροατία
Κατηγορία:Μεσαιωνικό Μαυροβούνιο
Κατηγορία:Πρώην κράτη των Βαλκανίων
Κατηγορία:Μεσαιωνική Βοσνία και Ερζεγοβίνη
Κέιμπριτζ (Μασαχουσέτη)

Το **Κέιμπριτζ** (αγγλικά: *Cambridge*) είναι πόλη στην κομητεία Μίντλσεξ της Μασαχουσέτης, βόρεια της Βοστώνης και κατά μήκος του Ποταμού Τσαρλς. Η πόλη ονομάστηκε έτσι προς τιμήν του Πανεπιστημίου του Κέιμπριτζ της Αγγλίας, ενός σημαντικού κέντρου για την πουριτανική θεολογία, την οποία ασπάστηκαν πολλοί από τους ιδρυτές της πόλης. Στο Κέιμπριτζ βρίσκονται δύο από τα σημαντικότερα πανεπιστήμια του κόσμου, το Πανεπιστήμιο Χάρβαρντ και το Τεχνολογικό Ινστιτούτο Μασαχουσέτης. Το Κολλέγιο Ράντκλιφ, ένα από τα σημαντικότερα κολέγια τα οποία ήταν αποκλειστικά για γυναίκες, βρισκόταν στο Κέιμπριτζ προτού συγχωνευτεί με το Πανεπιστήμιο Χάρβαρντ. Είναι η πέμπτη μεγαλύτερη πόλη της Μασαχουσέτης, μετά από την Βοστώνη, το Ουόρστερ, το Σπρίνγκφιλντ και το Λόουελ.

## Δείτε επίσης
*Βιβλιοθήκη του Χάρβαρντ

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μασαχουσέτης
Κατηγορία:Έδρες κομητειών της Μασαχουσέτης
Βιλαέτι του Κοσσυφοπεδίου

thumb|right|250px|Βιλαέτι του Κοσσυφοπεδίου το 1881-1912.
Το **Βιλαέτι του Κοσσυφοπεδίου** (οθωμανικά τουρκικά: Vilâyet-i Kosova, σερβικά : Косовски вилајет, αλβανικά: Vilajeti i Kosovës), ήταν επαρχία της Οθωμανικής Αυτοκρατορίας που περιελάμβανε κυρίως τα σημερινά εδάφη του Κοσσυφοπεδίου και το μεγαλύτερο τμήμα της Βόρειας Μακεδονίας. Διατηρήθηκε από το 1881 έως το 1912, πρωτεύουσα αρχικά ήταν η Πρίστινα κι έπειτα τα Σκόπια.

Μετά τον Α΄ Βαλκανικό Πόλεμο το βιλαέτι χάθηκε για τους Οθωμανούς και μοιράστηκε μεταξύ της Σερβίας, του Μαυροβουνίου και της Αλβανίας. Επικεφαλής του οθωμανικού βιλαετιού ήταν υπάλληλος με τον τίτλο του κυβερνήτη, και κυβέρνησε από την Πρίστινα μέχρι το το 1888 και από εκείνη τη χρονιά μέχρι το 1912 στα Σκόπια. Στο Πρίζρεν και Μιτρόβιτσα υπάρχαν προξενεία της Ρωσίας της Αυστρίας και της Σερβίας.

## Σαντζάκια

Σαντζάκια της επαρχίας (βιλαέτι) του Κοσσυφοπεδίου:
* Σαντζάκι των Σκοπίων
* Σαντζάκι του Πρίζρεν
* Σαντζάκι του Ιπεκίου
* Σαντζάκι της Πρίστινα
* Σαντζάκι του Νόβι Παζάρ

## Διοικητές
* Ιμπραήμ Πασάς, 1893
* Χαφίζ Μεχμέτ Πασάς, 1894-1899
* Ρεσίντ Πασάς, 1900-1902
* Σακίρ Πασάς, 1903-1904
* Σεφκέτ Μεχμέτ Πασάς, 1905-1907
* Χαντί Πασάς, 1908
* Μαζάρ Bay Πασάς, 1909-1910
* Χαλίλ Μπέη Πασάς, 1911
* Γκχαλίμπ Πασάς, 1912

## Πηγές
* Оснивање српског конзулата у Приштини, из књиге Бранка Перуничића - Писма српских конзула из Приштине 1890-1900

## Παραπομπές


Κατηγορία:Οθωμανική διοικητική διαίρεση της Σερβίας
Κατηγορία:Οθωμανική Βόρεια Μακεδονία
Κατηγορία:Οθωμανικό Μαυροβούνιο
Κοσσυφοπεδιου
Κατηγορία:Οθωμανική Αλβανία
Κατηγορία:Οθωμανικό Κοσσυφοπέδιο
Κατηγορία:Οθωμανική περίοδος στα Βαλκάνια
Δυτικό ημισφαίριο

Το **Δυτικό Ημισφαίριο** είναι γεωγραφικός όρος που αναφέρεται στο ήμισυ της Γης που εκτείνεται δυτικά του Πρώτου Μεσημβρινού (ο οποίος περνάει από το Γκρίνουιτς, Λονδίνο, Ηνωμένο Βασίλειο) και ανατολικά του Αντιμεσημβρινού, το άλλο ήμισυ ονομάζεται Ανατολικό Ημισφαίριο.

Με αυτή την έννοια, το δυτικό ημισφαίριο περιλαμβάνει την Αμερική, τα δυτικά τμήματα της Ευρώπης και της Αφρικής, το ανατολικότερο άκρο της Ρωσίας, πολλές περιοχές στην Ωκεανία, και ένα μέρος της Ανταρκτικής, ενώ εξαιρούνται μερικές από τις Αλεούτιες νήσους στα νοτιοδυτικά της Αλάσκα.

Στη ρητορική ο όρος συχνά αναφέρεται μόνο στη Βόρεια και τη Νότια Αμερική (ή τον Νέο Κόσμο) και τα παρακείμενα νησιά· παρ' όλα αυτά, το Δυτικό Ημισφαίριο στην κυριολεξία περιλαμβάνει όλες τις προαναφερθείσες περιοχές.

Σε μία προσπάθεια να οριστεί το Δυτικό Ημισφαίριο, ως το μέρος της Γης που δεν αποτελεί τμήμα του Παλαιού Κόσμου, έχει προταθεί ο 20ος δυτικός μεσημβρινός και ο διαμετρικά αντίθετός του 160ος ανατολικός μεσημβρινός για την οριοθέτηση του ημισφαιρίου. Η πρόταση αυτή δεν περιλαμβάνει την ηπειρωτική Ευρώπη και Αφρική και ένα μικρό τμήμα της βορειοανατολικής Γροιλανδίας, αλλά περιλαμβάνει μεγαλύτερο κομμάτι της ανατολικής Ρωσίας και της Ωκεανίας (π.χ. Νέα Ζηλανδία).

Ο πληθυσμός του Δυτικού Ημισφαιρίου (γεωγραφικώς) υπερβαίνει το 1 δισεκατομμύριο.

## Χώρες και των δύο ημισφαιρίων

Οι παρακάτω χώρες βρίσκονται πάνω στον Πρώτο Μεσημβρινό και ως εκ τούτου και στο Ανατολικό και στο Δυτικό Ημισφαίριο :
* Ηνωμένο Βασίλειο
* Δανία (Λόγω της Γροιλανδίας. Η ηπειρωτική Δανία εκτείνεται ολόκληρη στο ανατολικό ημισφαίριο.)
* Νορβηγία (Λόγω της νήσου Γιαν Μάγεν. Η ηπειρωτική Νορβηγία εκτείνεται ολόκληρη στο ανατολικό ημισφαίριο.)
* Ολλανδία (Λόγω των των νήσων Σάμπα, Μποναίρ και Αγ. Ευσταθίου· που βρίσκονται στις Αντίλλες. Ηπειρωτική Ολλανδία εκτείνεται ολόκληρη στο ανατολικό ημισφαίριο.)
* Γαλλία
* Ισπανία
* Αλγερία
* Μάλι
* Μπουρκίνα Φάσο
* Τόγκο
* Γκάνα
Οι παρακάτω χώρες βρίσκονται πάνω στον 180ο Μεσημβρινό και ως εκ τούτου και στο Ανατολικό και στο Δυτικό Ημισφαίριο:
* Ρωσία
* Η.Π.Α. (Νήσοι των Η.Π.Α.)
* Κιριμπάτι
* Τουβαλού
* Ουαλίς και Φουτουνά (Γαλλία)
* Φίτζι

## Κράτη του Δυτικού Ημισφαιρίου αλλά όχι της Αμερικής

Τα ακόλουθα έθνη βρίσκονται εκτός της Αμερικής όμως είναι εν μέρει ή εξ ολοκλήρου στο Δυτικό Ημισφαίριο.
* Αλγερία
* Αμερικανική Σαμόα (Η.Π.Α.)
* Μπουρκίνα Φάσο
* Πράσινο Ακρωτήριο
* Νήσοι Κουκ (Νέα Ζηλανδία)
* Νήσοι Φερόες (Δανία)
* Φίτζι
* Γαλλία (Μητροπολιτική περιοχή)
** Γαλλική Πολυνησία
** Ουαλίς και Φουτουνά
* Γκάμπια
* Γροιλανδία (Δανία) (σημείωση: γεωγραφικά είναι τμήμα της Αμερικής, αλλά πολιτικά ανήκει στην Ευρώπη)
* Γουινέα
* Γουινέα-Μπισσάου
* Ισλανδία
* Ιρλανδία
* Ακτή Ελεφαντοστού
* Κιριμπάτι
* Λιβερία
* Μάλι
* Μαυριτανία
* Μαρόκο
** Δυτική Σαχάρα
* Νιούε (Νέα Ζηλανδία)
* Πορτογαλία
* Σαμόα
* Σενεγάλη
* Σιέρρα Λεόνε
* Ισπανία
* Τόγκο
* Τοκελάου (Νέα Ζηλανδία)
* Τόνγκα
* Τουβαλού
* Ηνωμένο Βασίλειο
** Γιβραλτάρ
** Γκέρνσεϊ
** Νήσος Μαν
** Τζέρσεϊ
** Νήσοι Πίτκαιρν
** Αγία Ελένη, Ασενσιόν και Τριστάν ντα Κούνια

## Παραπομπές


Κατηγορία:Ημισφαίρια της Γης
Βασίλειο της Σλαβονίας

Το **Βασίλειο της Σλαβονίας** (*[[σερβικά]] : Краљевина Славонија, [[γερμανικά]] : Königreich Slawonien*)  ήταν μια από τις συστατικές χώρες (επαρχίες) της μοναρχίας των Αψβούργων, μία συστατική χώρα της Αυστριακής Αυτοκρατορίας. 

## Ιστορία
Το Βασίλειο της Σλαβονίας ιδρύθηκε το 1745 σε έδαφος που ανήκε στην μοναρχία των Αψβούργων γνωστή σαν Αυστροουγγαρία. Αρχικά δεν ήταν εντελώς ξεχωριστή επαρχία, αλλά τμήμα του ήταν μέρος του Βασιλείου της Κροατίας που ανήκε στην Αυστροουγγαρία και άλλο τμήμα του στο βασίλειο της Ουγγαρίας. Το 1849 έγινε ξεχωριστή επαρχία ανεξάρτητη από την Κροατία και από την Ουγγαρία. Έπειτα αποσπάστηκε το Σρεμ από το Βασίλειο της Σλαβονίας και εντάχθηκε στο νεοσύστατο Βοεβοδάτο Σερβίας και Βανάτο Τέμεσβαρ, αλλά μετά την κατάργηση του δουκάτου το 1860 επέστρεψε και πάλι στο Βασίλειο της Σλαβονίας. Το 1868 το Βασίλειο της Σλαβονίας παύει να υπάρχει ως χωριστή περιοχή και ενώθηκε με το Βασίλειο της Κροατίας στο νεοσυσταθές Βασιλείο της Κροατίας και Σλαβονίας .

## Πληθυσμός
Σύμφωνα με στοιχεία από το 1790 το Βασίλειο της Σλαβονίας είχε τις εξής εθνοτικές ομάδες:
:Σέρβοι = 131.000 (46,8%)
:Κροάτες = 128.000 (45,7%)
:Ούγγροι = 19.000 (6,8%)
:Γερμανοί = 2.000 (0,7%)

*Σύμφωνα με τη θρησκεία, υπήρχαν:
:Καθολικοί = 146.000 (52,1%)
:Ορθόδοξοι = 131.000 (46,8%)
:Προτεστάντες ( Καλβινιστές ) = 3.000 (1,1%)

## Πηγές
* Петер Рокаи - Золтан Ђере - Тибор Пал - *Александар Касаш, Историја Мађара*, Београд, 2002.
* Фридрих Вилхелм фон Таубе, *Историјски и географски опис КРАЉЕВИНЕ СЛАВОНИЈЕ и ВОЈВОДСТВА СРЕМА како с обзиром на њихове природне особине тако и на њихово садашње устројство и ново уређење у црквеним, грађанским и војним стварима: из сопственог посматрања и запажања учињених у самој земљи*, Нови Сад, 1998.
* *The Times History of Europe*, Times Books, 2002.

## Παραπομπές


Κατηγορία:Μεσαιωνική ιστορία της Σερβίας
Κατηγορία:Ιστορία της Κροατίας
Κατηγορία:Πρώην κράτη των Βαλκανίων
Κατηγορία:Ιστορία της Σερβίας υπό την Αυστροουγγαρία
Κατηγορία:Συστατικά μέλη της Αυστροουγγαρίας
Κατηγορία:Συστατικά μέλη της Αυστριακής αυτοκρατορίας
Κατηγορία:Βασίλειο της Ουγγαρίας
Σλαβονια
Σαντζάκι της Πρίστινα

Το **Σαντζάκι της  Πρίστινα** ήταν διοικητική διαίρεση της Οθωμανικής Αυτοκρατορίας. Ανήκε διοικητικά στο Βιλαέτι του Κοσσυφοπεδίου και είχε πρωτεύουσα την πόλη Πρίστινα. 

Το 1912 η περιοχή και η πόλη της Πρίστινα καταλήφθηκαν από τον Σερβικό στρατό και προσαρτήθηκαν στο σερβικό βασίλειο. Αναφέρεται το 1530 ότι είχε τρία τζαμιά 144 μουσουλμανικά και 390 χριστιανικά νοικοκυριά. Τον 19ο αιώνα η θρησκευτική σύσταση του πληθυσμού είχε αλλάξει και οι μουσουλμάνοι κάλυπταν το 76% του πληθυσμού.
 
## Παραπομπές


Κατηγορία:Οθωμανική Βόρεια Μακεδονία
Κατηγορία:Οθωμανική διοικητική διαίρεση της Σερβίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Βόρειας Μακεδονίας
Κατηγορία:Πρίστινα
Σαντζάκι του Πρίζρεν

Το **Σαντζάκι του Πρίζρεν** (*[[τουρκικά]] : Prizren Sancağı*) ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη Πρίζρεν, της σημερινής Βόρειας Μακεδονίας που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκιι της Πρίζρεν ανήκει πλέον στο Κοσσυφοπέδιο και τη Σερβία και μικρότερα τμήματα ανήκουν στο Μαυροβούνιο.

## Ιστορία
Ιδρύθηκε αμέσως μετά την Οθωμανική κατάκτηση του Πρίζρεν που πριν αποτελούσε μέρος του Δεσποτάτου της Σερβίας το 1455.. Κατά την έναρξη του Πρώτου Βαλκανικού Πολέμου το 1912, το έδαφος του Σαντζακίου του Πρίζρεν καταλήφθηκε από τα στρατεύματα του Βασιλείου της Σερβίας και του Μαυροβουνίου Βασιλείου. Με βάση την Συνθήκη του Λονδίνου που υπογράφηκε στις 30 Μαΐου 1913, το έδαφος του Σαντζάκ του Πρίζρεν διαιρέθηκε μεταξύ της Σερβίας και του Μαυροβουνίου.

Σύμφωνα με  Οθωμανικό κατάλογο του 1571 το Σαντζάκι του Πρίζρεν αποτελείτο από πέντε νεχαγιέ : Νεχαγιέ του Πρίζρεν , Νεχαγιέ της Χότσα, Νεχαγιέ της Ζέσνα, Νεχαγιέ της ΤργκόβιστT και Νεχαγιέ του Μπίχορ.

Το 1867 το Σαντζάκι του Πρίζρεν συγχωνεύεται με το Σαντζάκι της Δίβρης και το Σαντζάκι του Σκουτάρεος και δημιουργήθηκκε το Βιλαέτι του Σκουτάρεος. Το 1871 το Σαντζάκι του Πρίζρεν έγινε μέρος του νεοσύστατου βιλαετιού του Πρίζρεν. Το νέο βιαλέτ και σαντζάκια του έγινε αργότερα μέρος του Βιλαετίου του Κοσσυφοπεδίου που ιδρύθηκε το 1877. Η πόλη του Πρίζρεν αποφασίστηκε να είναι η έδρα του βιλαετίου του Κοσσυφοπεδίου.

Το Σαντζάκι της Νις και στο Σαντζάκι του Πίροτ μαζί με τον Καζά της Βράνιε διαχωρίστηκαν από το  βιλαέτι του Κοσσυφοπέδιο και ενώθηκαν με το Πριγκιπάτο της Σερβίας μετά το Συνέδριο του Βερολίνου το 1878. Το Σαντζάκι της Δίβρης προσαρτήθηκε στο Βιλαέτι του Μοναστηρίου. Μετά από αυτές τις αλλαγές το Βιλαέτι Κοσσυφοπεδίου αποτελούνταν από τρία σαντζάκια: Σαντζάκι του Πρίζρεν, στο Σαντζάκι των Σκοπίων και το Σαντζάκι του Νόβι Παζάρ. Παρά τις αποφάσεις του Συνεδρίου του Βερολίνου να δοθεί το Σαντζάκι του Νόβι Παζάρ στην Αυστροουγγαρία παρέμεινε κάτω από την απόλυτη διοίκηση της Οθωμανικής Αυτοκρατορίας.

Μετά την Επανάσταση των Νεότουρκων το 1908, η Οθωμανική Αυτοκρατορία οργάνωσε τις πρώτες βουλευτικές εκλογές στο σαντζάκι του Πρίζρεν. Μέχρι το τέλος Οκτωβρίου του 1912 κατά τη διάρκεια του Α΄ Βαλκανικού Πολέμου το Σαντζάκι του Πρίζρεν καταλήφθηκε από το Βασίλειο της Σερβίας και του Μαυροβουνίου. Με βάση τη Συνθήκη του Λονδίνου που υπογράφηκε κατά τη διάρκεια της Διάσκεψης του Λονδίνου το 1913 το έδαφός του διαιρέθηκε μεταξύ της Σερβίας και του Μαυροβουνίου.

## Παραπομπές


Κατηγορία:Οθωμανικό Μαυροβούνιο
Κατηγορία:Οθωμανική διοικητική διαίρεση της Σερβίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Οθωμανική Βόρεια Μακεδονία
Κατηγορία:Ιστορία του Μαυροβουνίου
Σαντζάκι του Ιπεκίου

thumb|right|Το σαντζάκι του Πεκ τον 19ο αιώνα
Το **Σαντζάκι του Ιπεκίου** (*[[τουρκικά]] : İpek sancak*) ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη του Πεκ, στο σημερινό Κοσυφοπέδιο, που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκι του ανήκει σήμερα στο Κοσσυφοπέδιο και τη Σερβία.

## Ιστορία
Ιδρύθηκε το 1455 αρχικά σαν Σαντζάκι Dukagjin από τον Μαχμούτ πασά Dukagjini όπου ήταν και ο πρώτος του διοικητής. Το Σαντζάκι είχε τέσσερις καζάδες : του Πεκ , της Τζακοβίτσας, της Γκουζίνιε, και της Μπεράνε. Το 1536 ο διοικητής του απαγχονίστηκε με διαταγή του σουλτάνου για τα λάθη και την ανικανότητα στη διακυβέρνηση του σαντζακίου. Ο χριστιανικός πληθυσμός του συχνά επαναστατούσε εναντίον των οθωμανικών αρχών, ιδίως στο 1550 ενάντια στους νέους φόρους που επιβλήθηκαν. Κατά τη διάρκεια μιας από αυτές τις επαναστάσεις ο διοικητής του διατάχθηκε να καταστείλει την εξέγερση με τη βοήθεια των σαντζάκιων του Σκουτάρεως και του Δυρραχίου αν χρειαστεί. Στο 1690 όταν ήταν διοικητής ο Μαχμούτ Πασάς Χασάν Μπέργκοβιτς επιτέθηκαν τα αυστριακά στρατεύματα στο Πεκ κατά τη διάρκεια του Μεγάλου Τούρκικου πόλεμου. Το 1737  ο διοικητής ήταν ο Μαχμούτ Μπέγκοβιτς.

Μετά τον 19ο αιώνα το Σαντζάκι μετενομάστηκε σε Σαντζάκι του Ιπεκίου. Όταν ιδρύθηκε το 1877 το Βιλαέτι του Κοσσυφοπεδίου το Σαντζάκι του Ιπεκίου έγινε μέρος του με πρωτεύουσα τα Σκόπια.

Κατά τη διάρκεια του Α΄ Βαλκανικού Πολέμου και στο τέλος του 1912, το Σαντζάκι του Ιπεκίου καταλήφθηκε από το Βασίλειο του Μαυροβουνίου και το Βασίλειο της Σερβίας. Το 1914 ένα του εδάφους του έγινε μέρος του νεοσύστατου Πριγκιπάτου της Αλβανίας , που ιδρύθηκε βάσει της σύμβασης της ειρήνης που υπεγράφη κατά τη διάρκεια της Διάσκεψης του Λονδίνου το 1913.

## Παραπομπές


Κατηγορία:Οθωμανικό Μαυροβούνιο
Κατηγορία:Οθωμανική διοικητική διαίρεση της Σερβίας
Ιπεκiου
Κατηγορία:Ιπέκιο
Γεράσιμος Πρίφτης

Ο **Γεράσιμος Πρίφτης** (1910 -  27 Δεκεμβρίου 1985) ήταν Έλληνας δημοσιογράφος και πολιτικός από την Κέρκυρα. Διετέλεσε βουλευτής με την ΕΔΑ 

## Σταδιοδρομία
Ανέπτυξε αντιστασιακή δράση και ήταν στέλεχος του ΕΛΑΣ (διευθυντής του Κρυπτογραφικού Τμήματος) και του ΚΚΕ. Το 1944 έλαβε μέρος στη μάχη της Αμφιλοχίας με επιτελικό ρόλο. Υπέστη διώξεις έπειτα από τον εμφύλιο πόλεμο και εξορίστηκε στη Μακρόνησο στο τάγμα των σκαπανέων. Εκεί έμεινε ως το 1954. Εξελέγη  στις εκλογές του 1956 και του 1958 με την ΕΔΑ στην εκλογική περιφέρεια Κέρκυρας.
Μετέφρασε μεταξύ άλλων το έργο του Φιντέλ Κάστρο "Η επανάσταση της Κούβας".
Απεβίωσε το Δεκέμβριο του 1985. Το όνομά του δόθηκε σε οδό στην Κέρκυρα.

## Εξωτερικοί σύνδεσμοι
*BiblioNet

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες κομμουνιστές
Κατηγορία:Βουλευτές εκλεγμένοι με την ΕΔΑ
Κατηγορία:Μέλη του ΕΛΑΣ
Κατηγορία:Βουλευτές Κέρκυρας
Σαντζάκι του Αλατζά Χισάρ

Το **Σαντζάκι του Αλατζά Χισάρ** ή **Σαντζάκι του Κρούσεβατς** (Τουρκικά: Alacahisar Sancağı, Σερβικά: Крушевачки санџак) ήταν διοικητική διαίρεση της Οθωμανικής αυτοκρατορίας στα εδάφη της σημερινής Σερβίας από το 1455 έως το 1830.

Διοικητικό κέντρο ήταν η πόλη Αλατζά Χισάρ, το σημερινό Κρούσεβατς, η Τουρκική ονομασία Αλατζά Χισάρ σημαίνει "πολύχρωμη πόλη".

## Ιστορία
Μετά τον θάνατο του Δεσπότη Στέφαν Λαζάρεβιτς ο Μουράτ Β΄ εισέβαλε το 1428 στο Σερβικό δεσποτάτο κατέλαβε την πρωτεύουσα του το Κρούσεβατς, το κράτησε για δικό του και άφησε το υπόλοιπο δεσποτάτο στον νέο δεσπότη Μπράνκοβιτς φόρου υποτελή του. Το 1451 όταν ο Μουράτ Β΄ έγινε σουλτάνος, οι Σέρβοι ανακατέλαβαν το Κρούσεβατς και τα περίχωρα του. Ο Μωάμεθ Β΄ τότε εξεστράτευσε στη Σερβία από το 1454 μέχρι το 1459 οπότε κατέλαβε και προσάρτησε το Δεσποτάτο της Σερβίας στην Οθωμανική αυτοκρατορία. 

Στο χρονικό διάστημα μεταξύ 1455 και 1541 το Σαντζάκι ανήκε στο Βιλαέτι της Ρωμυλίας. Μετά την ίδρυση του Βιλαετίου της Βούδας το 1541 έγινε τμήμα του με πολλά άλλα σαντζάκια. Στις αρχές του 17ου αιώνα το Σαντζάκι ήταν και πάλι μέρος του Βιλαετίου της Ρωμυλίας.

Η πόλη Αλέκσινατς αναφέρθηκε για πρώτη φορά το 1516 τμήμα του Σαντζακίου του Αλατζά Χισάρ. Το ίδιο έτος υπήρχαν 1.000 βοϊνούκοι στην Κρούσεβατς.

Το 16ο αιώνα το Σαντζάκι είχε τους εξής ναχιγιέδες : Αλατζά Χισάρ (Κρούσεβατς), Μεντβέντια, Προκούπλιε, Ζαγκράτα, Ντουμπόκιτσα, Κοζνίκ, Κουρσουμλία, Πέτρους, Μπόβαν, Πολιανίτσα, Κισλίνα και Ιζμορνικ. Τον 17ο αιώνα το σαντζάκι είχε τους ακόλουθους καζάδες : Αλατζά Χισάρ, Προκούπλιε, Μεντβέντια, Μποβάν, Παρασίν και Κοζνίκ.

Το 1493 σαντζάκ-μπέης ήταν ο Ισμαήλ Μπέης ο οποίος συμμετείχε στη Μάχη του πεδίου Κρμπάβα. Ο Ντελής Χασάν πασάς ήταν σαντζάκ-μπέης από το 1720 μέχρι το 1739. Κατάφερε να συγχωνεύσει πολλά μικρά τσιφλίκια σε ένα μεγάλο με τη δολοφονία πολλών τοπικών σπαχήδων και ζαΐμηδων, χωρίς να υποστεί κυρώσεις, παρά τις πολλές επίσημες έρευνες. Το 1793 μετατέθηκε στην Πρίζρεν και στη συνέχεια στην Οχρίδα. Το 1789 κατά τη διάρκεια του Ρωσοτουρκικού πολέμου (1787-1792) ο Σεχσουβάρ Αμπντί Πασάς της Σκόδρας διορίστηκε σαντζάκ-μπέης . Την περίοδο μεταξύ 1794 και 1830 ο σαντζάκ-μπέης ήταν ο Σασίτ Πασάς.

Το 1455, το σαντζάκι είχε 170 τιμάρια εκ των οποίων 27 ήταν στα χέρια χριστιανών. Οθωμανικές πηγές αναφέρουν ότι ένα κύμα προσφύγων Βλάχων εγκαταστάθηκαν στο Σαντζάκι του Σμεντέρεβο και ένα μεγάλο μέρος της στο Σαντζάκι του Κρούσεβατς και στο Σαντζάκι της Βούδα.

## Παραπομπές


Κατηγορία:Οθωμανική Σερβία
Κατηγορία:Οθωμανική διοικητική διαίρεση της Σερβίας
Αλατζά Χισάρ
Κατηγορία:Ιστορία της Σερβίας
Εγιαλέτι της Βούδας

thumb|right|250px|Εγιαλέτι της Βούδας το 1683
thumb|right|250px|Ο Πασάς της Βούδας αναλαμβάνει καθήκοντα
Το **εγιαλέτι της Βούδας** (οθωμανικά: ایالت بودین) ήταν διοικητική διαίρεση της Οθωμανικής Αυτοκρατορίας στην Κεντρική Ευρώπη και τα Βαλκάνια . Ιδρύθηκε στα εδάφη που Οθωμανική Αυτοκρατορία κατέκτησε από το μεσαιωνικό Βασίλειο της Ουγγαρίας και το Δεσποτάτο της Σερβίας και μετά την κατάληψη της Βούδας το 1541. Πρωτεύουσα της επαρχίας ήταν η Βούδα.

Καταλάμβανε τμήματα της σημερινής Ουγγαρίας, Σερβίας, Τσεχίας και Κροατίας.

## Διοικητική διαίρεση
Μετά το 1541 στα σαντζάκια περιλαμβάνονται τα εξής:

* Σαντζάκι της Βούδας
* Σαντζάκι του Σμεντέρεβο
* Σαντζάκι του Ζβόρνικ
* Σαντζάκι της Βουστρίας
* Σαντζάκι της Ποζέσκι
* Σαντζάκι του Μόχατς
* Σαντζάκι της Ιστόλνι Μπέογκραντ 
* Σαντζάκι του Σέγκεντ
* Σαντζάκι του Σιρμίου
* Σαντζάκι της Κοπάν
* Σαντζάκι της Σικλός
* Σαντζάκι του Ιπεκίου
* Σαντζάκι του Βίντιν
* Σαντζάκι του Αλατζά Χισάρ
* Σαντζάκι της Κανάντ
* Σαντζάκι της Κέτσεκερετς
* Σαντζάκι της Χίποβο
* Σαντζάκι του Νόβιγκραντ

: Γύρω στα 1600 στα σαντζάκια περιλαμβάνονται τα εξής:
* Σαντζάκι του Σμεντέρεβο
* Σαντζάκι του Σιρμίου
* Σαντζάκι της Κοβίν
* Σαντζάκι της Κοπάν
* Σαντζάκι της Ιστόλνι Μπέογκραντ
* Σαντζάκι του Μόχατς
* Σαντζάκι της Σικλός
* Σαντζάκι της Ντουνάσεκτσε

:Περίπου το 1610 στα σαντζάκια περιλαμβάνονται τα εξής:
* Σαντζάκι της Βούδας
* Σαντζάκι του Σιρμίου
* Σαντζάκι της Σερβίας του Κοβίν
* Σαντζάκι της Κοπάν
* Σαντζάκι της Ιστόλνι Μπέογκραντ
* Σαντζάκι του Μόχατς

:Πριν από το 1699 στα σαντζάκια περιλαμβάνονται τα εξής:
* Σαντζάκι της Βούδας
* Σαντζάκι του Σιρμίου
* Σαντζάκι του Σμεντέρεβο
* Σαντζάκι της Σζέκσζαρντ
* Σαντζάκι της Σιμοντόρνια
* Σαντζάκι της Ιστόλνι Μπέογκραντ  
* Σαντζάκι της Έσζτεργκον
* Σαντζάκι του Μόχατς
* Σαντζάκι του Ιπεκίου

## Πηγές
* Петер Рокаи, *Золтан Ђере, Тибор Пал, Алексндар Касаш - Историја Мађара*, Београд 2002.
* Др Душан Ј. Поповић, *Срби у Војводини, књига 1*, Нови Сад, 1990.

Κατηγορία:Οθωμανική διοικητική διαίρεση της Σερβίας
Κατηγορία:Οθωμανική Ουγγαρία
Βουδας
Rust in Peace Live

Το **Rust in Peace Live** είναι ζωντανά ηχογραφημένο άλμπουμ του αμερικάνικου χέβι μέταλ συγκροτήματος Megadeth, το οποίο κυκλοφόρησε σε μορφή CD και DVD, τον Σεπτέμβριο του 2010 μέσω της δισκογραφικής εταιρείας "Shout! Factory".
Η ηχογράφηση και βιντεοσκόπηση του άλμπουμ έγινε στο "Hollywood Palladium" του Λος Άντζελες στις 31 Μαρτίου 2010, τελευταία ημερομηνία της περιοδείας για τον εορτασμό της εικοστής επετείου από την κυκλοφορία του δίσκου "*[[Rust In Peace]]*", ο οποίος είχε εκδοθεί αρχικά το 1990. Τις εμφανίσεις των Megadeth άνοιγαν οι Testament και οι Exodus.
Η κυκλοφορία αποτελείται από κομμάτια του συγκεκριμένου άλμπουμ αλλά και έξι τραγούδια προερχόμενα από άλμπουμ της περιόδου 1986 - 1997.
Αυτή ήταν η πρώτη κυκλοφορία του συγκροτήματος με τον μπασίστα Ντέιβ Έλεφσον στη σύνθεση τους, από το 2002.

## Τραγούδια
1. **Holy Wars... The Punishment Due** *(Mustaine)* - 7:02
2. **Hangar 18** *(Mustaine)* - 5:05
3. **Take No Prisoners** *(Mustaine)* - 3:24
4. **Five Magics** *(Mustaine)* - 6:00
5. **Poison was the Cure** *(Mustaine)* - 3:36
6. **Lucretia** *(Mustaine, Ellefson)* - 3:59
7. **Tornado of Souls** *(Mustaine, Ellefson)* - 5:28
8. **Dawn Patrol** *(Mustaine, Ellefson)* - 1:52
9. **Rust in Peace... Polaris** *(Mustaine)* - 6:10
10. **Holy Wars (Reprise)** *(Mustaine)* - 4:15
11. **Skin O' My Teeth** *(Mustaine)* - 3:19
12. **In My Darkest Hour** *(Mustaine, Ellefson)* - 6:12
13. **She-Wolf** *(Mustaine)* - 3:36
14. **Trust** *(Mustaine, Friedman)* - 5:10
15. **Symphony of Destruction** *(Mustaine)* - 4:00
16. **Peace Sells** *(Mustaine)* - 4:46

## Θέσεις τσαρτ
***Rust in Peace Live*** *(άλμπουμ)*

***Επίσημη κυκλοφορία: [[7 Σεπτεμβρίου]] [[2010]]***

## Τα μέλη του συγκροτήματος
Το "*Rust in Peace Live*" ηχογραφήθηκε από τους εξής μουσικούς:
* Ντέιβ Μαστέιν - κιθάρα, φωνητικά
* Κρις Μπρόντερικ - κιθάρα, φωνητικά
* Ντέιβ Έλεφσον - μπάσο, φωνητικά
* Σον Ντρόβερ - τύμπανα

## Πηγές
* Ιστορικό στην επίσημη ιστοσελίδα
* Ανακοίνωση για την περιοδεία
* Allmusic review
* Encyclopaedia Metallum review
* Sputnik Music review
* Αμερικάνικα τσαρτ
* Μεξικάνικα τσαρτ

Κατηγορία:Δισκογραφία των Megadeth
Κατηγορία:Άλμπουμ του 2010
Big Time Rush

Το ***Big Time Rush (BTR)*** είναι νεανική τηλεοπτική σειρά που δημιουργήθηκε για τον αμερικανικό τηλεοπτικό σταθμό Nickelodeon.

Η αρχική της προβολή στις ΗΠΑ έγινε από τις 27 Νοεμβρίου του 2009 έως τις 25 Ιουλίου του 2013. Δημιουργός της σειράς είναι οι Σκοτ Φέλλους και Τζόνι Τεστ. Η σειρά παρουσιάζει τις περιπέτειες τεσσάρων παιχτών του χόκεϊ πάγου από την Μινεσότα των ΗΠΑ, όταν επιλέγονται για το σχηματισμό ενός μουσικού συγκροτήματος (boyband) και μετακομίζουν στο Χόλυγουντ. Οι τέσσερις νεαροί πρωταγωνιστές που απαρτίζουν και το ομώνυμο μουσικό συγκρότημα είναι ο Κένταλ Σμιντ, ο Τζέιμς Μάσλοου, ο Λόγκαν Χέντερσον και ο Κάρλος Πένα Βέγκα.

## Παραπομπές


Κατηγορία:Σειρές του Nickelodeon
Κατηγορία:Εφηβικά sitcoms
Κατηγορία:Νεανικές σειρές
Κατηγορία:Αμερικανικές τηλεοπτικές σειρές
Κατηγορία:Sony Music
Cross Purposes Live

**Cross Purposes Live** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Απρίλιο του 1995 μέσω της δισκογραφικής εταιρείας "I.R.S. Records".

Το άλμπουμ ηχογραφήθηκε στις 13 Απριλίου 1994, στην εμφάνιση του συγκροτήματος στο "Hammersmith Apollo" του Λονδίνου κατά τη διάρκεια της περιοδείας για την προώθηση του δίσκου "*[[Cross Purposes]]*". Είναι η μοναδική ζωντανή ηχογράφηση των Black Sabbath με τον Τόνι Μάρτιν στα φωνητικά και κυκλοφόρησε και σε μορφή βίντεο κασέτας.

Τον Δεκέμβριο του 2010 εκδόθηκε σε μορφή DVD μόνο στην Ιαπωνία, από την "Eagle Rock Entertainment".

## Τραγούδια
1. **Time Machine** *(Iommi, Dio, Butler)* - 5:08
2. **Children of the Grave** *(Iommi, Osbourne, Butler, Ward)* - 5:25
3. **I Witness** *(Iommi, Martin, Butler)* - 5:02
4. **Into the Void** *(Iommi, Osbourne, Butler, Ward)* - 6:39
5. **Black Sabbath** *(Iommi, Osbourne, Butler, Ward)* - 8:12
6. **Psychophobia** *(Iommi, Martin, Butler)* - 3:03
7. **The Wizard** *(Iommi, Dio, Butler, Ward)* - 4:42
8. **Cross of Thorns** *(Iommi, Martin, Butler)* - 4:43
9. **Sympton of the Universe** *(Iommi, Dio, Butler, Ward)* - 7:31
10. **Headless Cross** *(Iommi, Martin, Powell)* - 5:34
11. **Paranoid** *(Iommi, Osbourne, Butler, Ward)* - 5:13
12. **Iron Man** *(Iommi, Osbourne, Butler, Ward)* - 3:27
13. **Sabbath Bloody Sabbath** *(Iommi, Osbourne, Butler, Ward)* - 6:11

## Τα μέλη του συγκροτήματος
Το **Cross Purposes Live** ηχογραφήθηκε από τους εξής μουσικούς:

* **[[Τόνι Μάρτιν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπόμπι Ροντινέλι]]** - *τύμπανα*
* **[[Τζεφ Νίκολς]]** - *πλήκτρα*

## Πηγές
* Allmusic review
* Sputnik Music review
* Encyclopaedia Metallum review
* Αρχείο συναυλιών των Black Sabbath

Κατηγορία:Άλμπουμ του 1995
Κατηγορία:Live άλμπουμ των Black Sabbath
Μαχμούτ Πασάς Δράμαλης

Ο **Μαχμούτ Αλή Πασάς Δράμαλης** (1770 - 26 Οκτωβρίου 1822) ήταν Οθωμανός Αλβανικής καταγωγής αρχιστράτηγος, επικεφαλής **μεγάλης τουρκικής στρατιάς** που στάλθηκε το 1822 στην Πελοπόννησο προκειμένου να καταπνίξει την Ελληνική Επανάσταση. Τελικά η εκστρατεία του απέτυχε και ο στρατός του υπέστη μεγάλη πανωλεθρία στη Μάχη των Δερβενακίων.

## Στρατιωτική δράση
Γεννήθηκε το 1770 στη Δράμα, γεγονός στο οποίο όφειλε την προσωνυμία του Δράμαλης. Συμμετείχε σε πολλές εκστρατείες στα Βαλκάνια, όπου και διακρίθηκε για τις στρατιωτικές του ικανότητες. Το 1808 διαδέχτηκε τον πατέρα του Χαλίλ Μεχμέτ στην τοπαρχία της Δράμας. Το 1820 διορίστηκε διοικητής της Λάρισας. Τον ίδιο χρόνο συμμετείχε μαζί με τον Χουρσίτ Πασά στην εκστρατεία εναντίον του Αλή Πασά των Ιωαννίνων. Τον επόμενο χρόνο αντιμετώπισε με επιτυχία τις εξεγέρσεις των Ελλήνων στα Άγραφα και το Πήλιο. Μετά τον θάνατο του Αλή Πασά, ανακηρύχτηκε «Μόρα βαλεσή», δηλαδή διοικητής του Μωριά (Πελοποννήσου), αντικαθιστώντας τον Χουρσίτ Πασά που είχε πέσει στη δυσμένεια του Σουλτάνου. Με αυτή του την ιδιότητα το καλοκαίρι του 1822 ξεκίνησε την εκστρατεία του στην Πελοπόννησο. 

## Η εκστρατεία στην Πελοπόννησο
Ο Δράμαλης επικεφαλής μιας στρατιάς 30.000 περίπου ανδρών έφτασε την 1η Ιουλίου του 1822 στη Θήβα και την πυρπόλησε. Στη συνέχεια κατέλαβε διαδοχικά την Αττική, την Κόρινθο και στις 12 Ιουλίου έφτασε στο Άργος. Εκεί συνάντησε την πεισματική αντίσταση 700 Ελλήνων υπό τον Δημήτριο Υψηλάντη, που βρίσκονταν κλεισμένοι στην ακρόπολη του Άργους. Όσο οι Τούρκοι πολιορκούσαν την ακρόπολη, με διαταγή του Κολοκοτρώνη κάηκαν τα σπαρτά της πεδιάδας του Άργους και μολύνονται οι πηγές με φλόμο, προκειμένου να λιμοκτονήσει ο τουρκικός στρατός. Όταν οι τροφές εξαντλήθηκαν, ο Δράμαλης αποφάσισε να επιστρέψει στην Κόρινθο περνώντας από τα Δερβενάκια. Στις 26 Ιουλίου οι Τούρκοι επιχείρησαν να περάσουν από τα στενά των Δερβενακίων, αλλά κατατροπώθηκαν από τους Έλληνες που είχαν καταλάβει τους γύρω λόφους και οπισθοχώρησαν. Δύο μέρες αργότερα επιχείρησαν να διαφύγουν από τα στενά του Αγιονορίου, αλλά και εκεί υπέστησαν πανωλεθρία. Ο ίδιος ο Δράμαλης κατάφερε τελικά να φτάσει στην Κόρινθο, αλλά η εκστρατεία στην Πελοπόννησο ήταν καταστροφική. Από τους 30.000 περίπου άνδρες που συμμετείχαν στην εκστρατεία, έφτασαν στην Κόρινθο μόνο 6.000. Τον Οκτώβριο του ίδιου έτους ο Δράμαλης πέθανε στην Κόρινθο, σύμφωνά με το μύθο, από τη λύπη του για τη μεγάλη καταστροφή του στρατού του, σε ηλικία 52 ετών. Στην πραγματικότητα όμως, ο θάνατός του φαίνεται μάλλον να προκλήθηκε από τον τύφο που εκείνη την περίοδο μάστιζε το στράτευμά του.

## Παραπομπές


## Πηγές
* Γ. Γερβίνου, ''Ιστορία της Επαναστάσεως και Αναγεννήσεως της Ελλάδος'', Αθήνα 1864, Τόμος Α΄.
* 
* Αργολική Αρχειακή Βιβλιοθήκη.
* Χρυσανθόπουλος Φώτιος (Φωτάκος), ''Απομνημονεύματα περί της Ελληνικής Επαναστάσεως'', 1858.

Κατηγορία:Οθωμανοί στρατιωτικοί
ΟΥΕΦΑ Σούπερ Καπ 2012

Το **ΟΥΕΦΑ Σούπερ Καπ 2012** ήταν το 37ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2011-12, Τσέλσι και η νικήτρια του Γιουρόπα Λιγκ 2011-12, Ατλέτικο Μαδρίτης .

Η Ατλέτικο Μαδρίτης νίκησε την Τσέλσι με 4-1 .

## Στάδιο

Το Στάδιο Λουί Β΄ στο Μονακό ήταν το γήπεδο που χρησιμοποιήθηκε και το 2012, καθώς χρησιμοποιείται από το 1998.

Αυτός ο αγώνας Σούπερ Καπ ήταν ο τελευταίος που διεξήχθη στο Στάδιο Λουί Β΄, καθώς από την επόμενη χρονιά, το Σούπερ Καπ δα διεξάγεται σε διαφορετικά γήπεδα.

## Ομάδες

## Ο αγώνας
### Πληροφορίες αγώνα

### Στατιστικά



## Παραπομπές


## Εξωτερικοί σύνδεσμοι
*Επίσημη ιστοσελίδα

2012
Κατηγορία:Ποδόσφαιρο στο Μονακό
Πραγματολογία

Η πραγματολογία περιλαμβάνει συνολικά τη θεωρία των γλωσσικών πράξεων, τη θεωρία των συνομιλιακών υπονοημάτων, τη θεωρία της ευγένειας και άλλες προσεγγίσεις γλωσσικής συμπεριφοράς στη φιλοσοφία, κοινωνιολογία, γλωσσολογία και ανθρωπολογία. Σε αντίθεση με την σημασιολογία, η οποία εξετάζει τα νοήματα που είναι συμβατικά ή κωδικοποιημένα σε μια δεδομένη γλώσσα, η πραγματολογία μελετά πώς η μετάδοση του νοήματος δεν εξαρτάται μόνο από τις δομικές και γλωσσικές γνώσεις (π.χ. τη γραμματική ή το νοητικό λεξικό) του ομιλητή και του ακροατή, αλλά και από τα συμφραζόμενα ενός εκφωνήματος, τις προϋπάρχουσες γνώσεις των συνομιλητών και του κόσμου, τη συναγόμενη πρόθεση του ομιλητή και άλλους παράγοντες. Υπο αυτήν την έννοια, η πραγματολογία εξηγεί πώς οι χρήστες μιας γλώσσας αντιμετωπίζουν την αμφισημία (ή την πολυσημία), αφού το νόημα βασίζεται στον τρόπο, τον χρόνο, τον τόπο κτλ. ενός εκφωνήματος.

Η ικανότητα να καταλαβαίνουμε το προτιθέμενο νόημα ενός ομιλητή ονομάζεται πραγματολογική ικανότητα.

## Παραπομπές


## Εξωτερικοί σύνδεσμοι
* 

Κατηγορία:Γλωσσολογία
*
Κοινωνιογλωσσολογία

Η **κοινωνιογλωσσολογία** αναφέρεται στην περιγραφική μελέτη των επιδράσεων, όλων των πτυχών της κοινωνίας, στην οποία συμπεριλαμβάνονται τα πολιτισμικά πρότυπα, οι προσδοκίες και τα περιβάλλοντα, πάνω στη χρήση της γλώσσας, καθώς και των επιδράσεων που έχει η γλωσσική χρήση πάνω στην κοινωνία. Η κοινωνιογλωσσολογία διαφέρει από την κοινωνιολογία της γλώσσας στο ότι το επίκεντρο της κοινωνιογλωσσολογίας βρίσκεται στην επίδραση της κοινωνίας πάνω στη γλώσσα, ενώ η κοινωνιολογία της γλώσσας εστιάζει στην επίδραση της γλώσσας στην κοινωνία. Η κοινωνιογλωσσολογία αλληλοεπικαλύπτεται σε σημαντικό βαθμό με την πραγματολογία και είναι ιστορικά συνδεδεμένη με την ανθρωπογλωσσολογία. Συνδέεται επίσης στενά με την κοινωνική ψυχολογία, καθώς και με τις επιστήμες που σχετίζονται με την εκπαίδευση.

## Παραπομπές


## Εξωτερικοί σύνδεσμοι
* 


Κατηγορία:Διεπιστημονικά υποπεδία της κοινωνιολογίας
Νευρογλωσσολογία

Η **νευρογλωσσολογία** ή νευροψυχολογία της γλώσσας είναι η μελέτη των νευρικών μηχανισμών του ανθρώπινου εγκεφάλου που είναι υπεύθυνοι για την κατανόηση, παραγωγή και απόκτηση της γλώσσας. Όντας ένας διεπιστημονικός τομέας, η νευρογλωσσολογία αντλεί τη μεθοδολογία και την θεωρία της απο διάφορα επιστημονικά πεδία όπως τη νεύροεπιστήμη, τη γλωσσολογία, την γνωσιακή επιστήμη, τη νευροβιολογία, τη νευροψυχολογία, τις επικοινωνιακές διαταραχές και την επιστήμη της πληροφορικής. Προσελκύει ερευνητές με διάφορα υπόβαθρα και έτσι χρησιμοποιεί μία μεγάλη ποικιλία πειραματικών τεχνικών καθώς και ποικίλες θεωρητικές προσεγγίσεις. Μεγάλο μέρος της εργασίας της νευρογλωσσολογίας ενημερώνεται από ψυχογλωσσολογικά μοντέλα καθώς και μοντέλα της θεωρητικής γλωσσολογίας, και εστιάζει να ερευνήσει πως είναι δυνατόν ο εγκέφαλος να εφαρμόσει τις διεργασίες που η θεωρητική γλωσσολογία και η ψυχογλωσσολογία προτείνουν ότι είναι υπεύθυνες για την παραγωγή και κατανόηση της γλώσσας. Οι νευρογλωσσολόγοι μελετούν τους φυσιολογικούς μηχανισμούς με τους οποίους ο εγκέφαλος επεξεργάζεται τα γλωσσικά δεδομένα, και αξιολογεί τις γλωσσολογικές και ψυχογλωσσολογικές θεωρίες χρησιμοποιώντας την αφασιολογία, την ηλεκτροφυσιολογία, την αποτύπωση του εγκεφάλου και υπολογιστικά μοντέλα.

## Εξωτερικοί σύνδεσμοι
*
Ψυχογλωσσολογία

Η **ψυχογλωσσολογία** ή **ψυχολογία της γλώσσας** είναι η μελέτη των φυσιολογικών και νευροβιολογικών παραγόντων που επιτρέπουν στον άνθρωπο να αποκτήσει, να χρησιμοποιήσει, να παραγάγει και να κατανοήσει την γλώσσα.  Οι πρώτες προσπάθειες της ψυχογλωσσολογίας ήταν κατά βάση φιλοσοφικές αναζητήσεις, κυρίως επειδή δεν υπήρχαν συνεκτικά δεδομένα που να εξηγούσαν πώς λειτουργεί ο εγκέφαλος. Η σύγχρονη έρευνα χρησιμοποιεί τη βιολογία, τη νευροεπιστήμη, την γλωσσολογία και τη θεωρία πληροφορίας για να ερευνήσει πώς ο εγκέφαλος επεξεργάζεται τη γλώσσα. Υπάρχουν διάφοροι υποκλάδοι με μη επεμβατικές τεχνικές που μελετούν τη νευρική δραστηριότητα του εγκεφάλου: για παράδειγμα, η νευρογλωσσολογία είναι σήμερα από μόνη της ξεχωριστή επιστήμη.

Η ψυχογλωσσολογία ασχολείται με τις γνωστικές διεργασίες που δίνουν την ικανότητα να παράγουμε γραμματικές και με νόημα προτάσεις βασιζόμενοι στο λεξιλόγιο και στις γραμματικές δομές, καθώς επίσης και με τις διεργασίες που μας κάνουν ικανούς να κατανοούμε εκφωνήματα, λέξεις, κείμενα κτλ. Η αναπτυξιακή ψυχογλωσσολογία μελετά την ικανότητα των παιδιών να μαθαίνουν μία γλώσσα.
Γλωσσική τυπολογία

Η **γλωσσολογική τυπολογία** είναι ο υποκλάδος της γλωσσολογίας που μελετά και ταξινομεί τις γλώσσες ανάλογα με τα δομικά χαρακτηριστικά τους. Στοχος της είναι να περιγράψει και να εξηγήσει τις κοινές ιδιότητες και την διαρθρωτική ποικιλομορφία των γλωσσών του κόσμου. Περιλαμβάνει τρία επιστημονικά υποπεδία: την ποιοτική τυπολογία που ασχολείται με το θέμα της σύγκρισης των γλωσσών και τις διαφοροποιήσεις εντός μίας γλώσσας, την ποσοτική τυπολογία που ασχολείται με την κατανομή των διαρθρωτικών μοτίβων των γλωσσών του κόσμου, και την θεωρητική τυπολογία που εξηγεί τις προαναφερθείσες κατανομές.

Κατηγορία:Γλωσσολογία
Εξελικτική γλωσσολογία

**Εξελικτική γλωσσολογία** είναι ο όρος που χρησιμοποιείται για την επιστημονική μελέτη της προέλευσης και ανάπτυξης της γλώσσας καθώς επίσης και της πολιτισμικής εξέλιξης των γλωσσών. Η κύρια πρόκληση σε αυτήν την έρευνα η έλλειψη εμπειρικών δεδομένων: στην πραγματικότητα η ομιλούμενη γλώσσα δεν αφήνει κανένα στοιχείο. Αυτό οδήγησε στην εγκατάλειψη του αντικειμένου για πάνω από έναν αιώνα. Από τη δεκαετία του 1980 και έπειτα, η εξελικτική γλωσσολογία έχει επανέλθει στο προσκήνιο χάρη στις προόδους που έχουν γίνει σε άλλα σχετικά επιστημονικά πεδία όπως στην ψυχογλωσσολογία, στη νευρογλωσσολογία, στην εξελικτική ανθρωπολογία, στην εξελικτική ψυχολογία και στην γνωσιακή επιστήμη.

## Εξωτερικοί σύνδεσμοι
*
Ίνκουμπους

thumb|250px|Ο Ίνκουμπους σε πίνακα του 1870
Ο **Ίνκουμπους** (λατ. *incubus*, πληθυντικός *incubi*), συνήθως γνωστός μαζί με την θηλυκή του έκφανση, *[[σούκουμπους]]*, είναι αρσενικός δαίμονας που επισκέπτεται τις γυναίκες ενόσω κοιμούνται και προχωρεί σε σεξουαλική επαφή μαζί τους.

Σύμφωνα με το σύγγραμμα *[[Malleus Maleficarum]]* του 1486, ο ίνκουμπους χρησιμοποιεί το σπέρμα των ανδρών που απομύζησαν οι σούκουμπους από τους άνδρες που σαγήνευσαν, για να αφήσει εγκύους τις γυναίκες που αποπλανεί αυτός. Έτσι εξηγούνταν οι γεννήσεις παιδιών - δαιμόνων, καθώς υπήρχε η αντίληψη ότι οι δαίμονες δεν μπορούσαν να αναπαραχθούν. Ο μάγος Μέρλιν, κατά το θρύλο, ήταν παιδί ενός ίνκουμπους και μιας πριγκήπισσας.

## Παραπομπές


## Πηγές
* History of the Succubus
* Οι Πύλες του Ανεξήγητου - Succubus
* Encyclopedia Mythica - Incubus/Succubus

## Εξωτερικοί σύνδεσμοι
* 

Κατηγορία:Μυθολογικά πλάσματα
Κατηγορία:Μεσαιωνικοί θρύλοι
Κατηγορία:Δαίμονες
Πωλίν Κάελ

Η **Πωλίν Κάελ **(αγγλ.:*Pauline Kael*, 19 Ιουνίου 1919 - 3 Σεπτεμβρίου 2001) ήταν Αμερικανίδα κριτικός κινηματογράφου που έγραψε για το περιοδικό *[[The New Yorker]]* από 1968 έως το 1991. Νωρίτερα στην καριέρα της, το έργο της εμφανίστηκε στα περιοδικά *City Lights*, *McCall* και *The New Republic*.

Η Κάελ ήταν γνωστή για τις "πνευματώδεις, δριμείες, ισχυρογνώμονες και έντονα εστιασμένες" κριτικές της, ενώ οι απόψεις της έρχονταν συχνά σε αντίθεση με εκείνες των συγχρόνων της. Συχνά θεωρείται ως η Αμερικανίδα κριτικός κινηματογράφου με τη μεγαλύτερη επιρροή στην εποχή της.

Άσκησε σημαντική επίδραση σε πολλούς σημαντικούς κριτικούς, συμπεριλαμβανομένου του Armond White, του οποίου οι κριτικές είναι εξίσου μη συμβατικές, και στον Ρότζερ Ίμπερτ, ο οποίος έχει δηλώσει ότι η Κάελ "είχε μια πιο θετική επίδραση στο κλίμα για τον κινηματογράφο στην Αμερική από οποιοδήποτε άλλο πρόσωπο κατά τη διάρκεια των τελευταίων τριών δεκαετιών." Ο Owen Gleiberman είπε ότι "ήταν κάτι περισσότερο από μια σπουδαία κριτικός. Εφηύρε ξανά τη φόρμα και καινοτόμησε σε μια ολόκληρη αισθητική συγγραφής. Ήταν σαν τον Elvis και τους Beatles της κινηματογραφικής κριτικής."

## Παραπομπές


Κατηγορία:Αμερικανοί κριτικοί του κινηματογράφου
Τζιν Σίσκελ

Ο **Τζιν Σίσκελ** (*Eugene Kal "Gene" Siskel*, 26 Ιανουαρίου 1946 - 20 Φεβρουαρίου 1999) ήταν Αμερικανός κριτικός κινηματογράφου και δημοσιογράφος για τη Chicago Tribune. Μαζί με τον συνάδελφό του Ρότζερ Ίμπερτ, ήταν παρουσιαστές της δημοφιλούς εκπομπής κριτικής ταινιών "Siskel & Ebert At the Movies" από το 1986 έως το 1999.

## Παραπομπές


## Εξωτερικοί σύνδεσμοι

* 
*

Κατηγορία:Αμερικανοί κριτικοί του κινηματογράφου
Γνωσιακή γλωσσολογία

Η **γνωσιακή γλωσσολογία** αναφέρεται στον κλάδο της γλωσσολογίας που ερμηνεύει την γλώσσα υπό τους όρους των εννοιών που διέπουν την μορφή της, κάποιες φορές των καθολικών ενώ άλλες φορές κάποιων συγκεκριμένων σε μία δεδομένη γλώσσα. Επομένως, συσχετίζεται, έτσι, στενά με τη σημασιολογία αλλά είναι ξεχωριστή από την ψυχογλωσσολογία, η οποία ασχολείται με εμπειρικά ευρήματα από την γνωσιακή ψυχολογία προκειμένου να εξηγήσει τις νοητικές διεργασίες που υπόκεινται της απόκτησης, αποθήκευσης, παραγωγής και κατανόησης του γραπτού και ομιλούμενου λόγου.

## Εξωτερικοί σύνδεσμοι
* 

Κατηγορία:Γλωσσολογία
Κατηγορία:Σημασιολογία
Σαντζάκι του Σιρμίου

thumb|right|Το Σαντζάκι του Σιρμίου τον 17ο αιώνα
thumb|right|Το Ζεμούν το 1608
Το **Σαντζάκι του Σιρμίου** (*[[τουρκικά]] : Sirem sancağı*), ή Σαντζάκι του Σίρεμ όπως ήταν γνωστή η Σίρμια (περιφέρεια του Σιρμίου) τότε, ήταν διοικητική διαίρεση της Οθωμανικής Αυτοκρατορίας. Ανήκε διοικητικά στο Βιλαέτι της Βούδα και είχε πρωτεύουσα την πόλη *Ντιμιτρόφσκα*, σημερινή Σρέμσκα Μιτρόβιτσα. 

## Ιστορία
Το Σαντζάκι δημιουργήθηκε το 1541 μετά την Οθωμανική κατάκτηση της περιοχής και περιελάμβανε εδάφη της σημερινής Σερβίας . Κατοικούνταν από χριστιανούς κι μουσουλμάνους ενώ η πρωτεύουσα Μιτροβίτσα είχε κυρίως μουσουλμανικό πληθυσμό. Το 1699 το μεγαλύτερο μέρος του Σαντζακίου προσαρτήθηκε στην Αυστροουγγαρία με την Συνθήκη του Κάρλοβιτς, το υπόλοιπο προσαρτήθηκε και αυτό στην Αυστροουγγαρία με την Συνθήκη του Πασάροβιτς το 1718.

## Διοικητική διαίρεση
Την περίοδο 1583-1587 το Σαντζάκι χωρίστηκε στους εξής ναχιγιέδες :
* Μιτρόβιτσα
* Ιλόκ
* Γκρουρέβτσι
* Ιρίγκ
* Ποντγκοριτσα
* Βαραντίν
* Σίρμιας
* Μόροβιτς

Το 1667 το Σαντζάκι χωρίστηκε στους εξής καζάδες:
* Μιτρόβιτσα
* Ιλόκ
* Βούδας
* Ιρίγκ
* Nijemci
* Rača
* Βούκοβαρ
* Γκρουρέβτσι
* Σλαβκάμεν

## Πηγές
* Др. Душан Ј. Поповић, *Срби у Војводини, књига 1*, Нови Сад, 1990.
* *Историјски атлас, Геокарта*, Београд, 1999

Κατηγορία:Οθωμανική Κροατία
Κατηγορία:Οθωμανική διοικητική διαίρεση της Σερβίας
Σιρμιου
Κατηγορία:Ιστορία της Κροατίας
Σαντζάκι του Ζβόρνικ

Το **Σαντζάκι του Ζβόρνικ** (, ) ήταν σαντζάκι της Οθωμανικής Αυτοκρατορίας, του οποίου πρωτεύουσα ήταν το Ζβόρνικ (σήμερα ευρισκόμενο εντός της Βοσνίας και Ερζεγοβίνης). Ήταν διαιρεμένα σε τέσσερις διαφορετικούς καζάδες: του Ζέπτσε, του Μάγκλαϊ, της Τούζλα και του Κλάντανι. Το σαντζάκι ιδρύθηκε μεταξύ του 1478 και του 1483. Μετά την διάλυσή του, το 1878, κατόπιν της ήττας των Οθωμανών από την Αυστροουγγρική Αυτοκρατορία, το Ζβόρνικ κατέστη τμήμα του Ζβόρνικ Κόταρ.

## Ιστορία
Κατά την διάρκεια της οθωμανικής περιόδου, το Ζβόρνικ ήταν πρωτεύουσα του Σαντζακιού του Ζβόρνικ (διοικητικής περιοχής), υπαγόμενου διοικητικά στο Εγιαλέτι της Βοσνίας. Το γεγονός αυτό οφείλετο κυρίως στον καθοριστικό αντίκτυπο της πόλεως στην τοπική οικονομία, καθώς και την στρατηγική σημασία της τοποθεσίας της. Το Σαντζάκι του Ζβόρνικ ήταν ένα εκ των έξι οθωμανικών σαντζακιών, όπου η ναυπηγική ήταν ιδιαιτέρως ανεπτυγμένη (πέραν των σαντζακιών του Βίντιν, της Νικόπολης, της Πόζεγκα, του Σαντζάκι του Σμεντέρεβο και του Μόχατς). Κατά την διάρκεια του 1806, η πόλη του Ζβόρνικ αποτέλεσε έδρα του Βόσνιου Μουσουλμάνου καπετάν Μεχμέτ Μπέη Κουλένοβιτς.

## Παραπομπές


Κατηγορία:Οθωμανική Βοσνία και Ερζεγοβίνη
Ζβορνικ
Κατηγορία:Ιστορία της Βοσνίας και Ερζεγοβίνης
Σαντζακι του Ζβορνικ
Σαντζάκι του Σέγκεντ

Το **σαντζάκι του Σέγκεντ** (σερβικά : Сегедински санџак), ήταν διοικητική διαίρεση της Οθωμανικής Αυτοκρατορίας. Πρωτεύουσά του αρχικά ήταν η πόλη Σέγκεντ, όπου οφείλει και το όνομα του.

Δημιουργήθηκε τον 16ο αιώνα και βρισκόταν κυρίως στο έδαφος της Μπάτσκα, καταλαμβάνοντας και εδάφη της σημερινής Σερβίας. Αρχικά ανήκε στο Βιλαέτι της Βούδα και στη συνέχεια, τον 17ο αιώνα περίπου, ανήκε στο εγιαλέτι του Έγκερ. Το 1592 αναφέρεται ως διοικητής του ο Χασάν Πασά Πρεντόγιεβιτς.

## Διοικητικές διαιρέσεις
Το Σαντζάκι είχε τα νεχαγιέ:
* Σζέγκεντ
* Σουμπότιτσα
* Μπέη
* Σομπόρ
* Μπατς

## Πηγές
* Др Душан Ј. Поповић, Срби у Војводини, књига 1, Нови Сад, 1990.
* Историјски атлас, Геокарта, Београд, 1999

## Παραπομπές


## Εξωτερικοί σύνδεσμοι
* 

Κατηγορία:Οθωμανική Σερβία
Κατηγορία:Οθωμανική διοικητική διαίρεση της Σερβίας
Σεγκεντ
Κατηγορία:Ιστορία της Βοϊβοντίνας
Αλβέρτος Ναμίας

Ο **Αλβέρτος Ναμίας** ή Αλμπέρτο Ναχμία (γένν. 1905, Θεσσαλονίκη – 1984), ήταν Έλληνας διεθνής ποδοσφαιριστής της προπολεμικής περιόδου, εβραϊκής καταγωγής, ο οποίος αγωνιζόταν στη θέση του έξω δεξιά για τον Γ.Σ. Ηρακλής Θεσσαλονίκης.

## Καριέρα
### Σε συλλογικό επίπεδο
Ο Ναμίας αποτέλεσε έναν από τους σημαντικότερους Έλληνες ποδοσφαιριστές της δεκαετίας του 1920 και ιστορικό στέλεχος του Γ.Σ. Ηρακλής Θεσσαλονίκης. Υπήρξε αναπόσπαστο μέλος της βασικής ενδεκάδας της ποδοσφαιρικής ομάδας του Γ.Σ. Ηρακλής Θεσσαλονίκης και από τους καλύτερους έξω δεξιά κυνηγούς της Ελλάδας, καθώς και κορυφαίος δρομέας των 100 μέτρων, 400 μέτρων με εμπόδια και σκυταλοδρομίας 4Χ100 μέτρων. Με τη φανέλα του Γ.Σ. Ηρακλής Θεσσαλονίκης αγωνίστηκε την περίοδο 1923–1936.

### Στην Εθνική Ελλάδας
Έλαβε μέρος στον πρώτο ιστορικά αγώνα της Ελλάδας επί της Β΄ Ιταλίας στις 7 Απριλίου 1929, στο Γήπεδο Λεωφόρου Αλεξάνδρας, σημειώνοντας το μοναδικό τέρμα της ελληνικής ομάδας. Μερικούς μήνες αργότερα συμμετείχε και στην εκτός έδρας φιλική αναμέτρηση εναντίον της Βουλγαρίας (1–1).

## Στα χρόνια του πολέμου
Κατά τη διάρκεια του ελληνοϊταλικού πολέμου βρέθηκε στο αλβανικό μέτωπο, όπου τραυματίστηκε και επέστρεψε στη Θεσσαλονίκη. Το 1942 συνελήφθη από τα γερμανικά στρατεύματα λόγω της εβραϊκής του καταγωγής. Μετά τον Β΄ Παγκόσμιο Πόλεμο έφυγε στη Γαλλία.

## Παραπομπές


## Πηγές
* Καθηγητής Ν. Ζάικος - «*Γυμναστικός Σύλλογος Μακαμπή Θεσσαλονίκης. 1908 – 2010. Έλληνες Εβραίοι αθλητές και αθλήτριες. Η συμβολή της Θεσσαλονίκης*»
* Ανδρέας Μπόμης - «*Αυτή είναι η ιστορία της Εθνικής Ελλάδας*» (2009)
* Ο πρώτος αγώνας της Ελλάδας. epo.gr

Κατηγορία:Έλληνες ποδοσφαιριστές
Κατηγορία:Εβραίοι Μακεδονικής καταγωγής
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Έλληνες αθλητές δρόμων ταχύτητας
Κατηγορία:Μακεδόνες
Κατηγορία:Εβραίοι της Θεσσαλονίκης
Εγιαλέτι του Έγκερ

Το **εγιαλέτι του Έγκερ** (οθωμανικά: ایالت اگیر, τουρκικά: *Eyālet-i Egīr*, σερβικά: Јегарски ејалет, ουγγρικά: *Egri ejálet*), ήταν διοικητική διαίρεση της Οθωμανικής Αυτοκρατορίας. Πρωτεύουσα του ήταν η πόλη Έγκερ της σημερινής Ουγγαρίας όπου οφείλει και το όνομα του. 

## Ιστορία
Το εγιαλέτι (αναφέρεται και ως πασαλίκι) του Έγκερ δημιουργήθηκε το 1596 και περιλάμβανε τμήματα της σημερινής Ουγγαρίας , της Σλοβακίας και της Σερβίας.

Ο πληθυσμός της επαρχίας περιελάμβανε εθνοτικά και θρησκευτικά Σλοβάκους, Ούγγρους (που ζούσαν κυρίως στα βόρεια), Σέρβους (που ζούσαν κυρίως στον νότο), οι μουσουλμάνοι των διαφόρων εθνολογικά προελεύσεων (που ζούσαν κυρίως στις πόλεις), Εβραίων και Ρομά.

## Διοικητικές διαιρέσεις
Το εγιαλέτι περιλάμβανε τα ακόλουθα σαντζάκια:

* Σαντζάκι του Έγκερ
* Σαντζάκι του Σέγκεντ
* Σαντζάκι του Σόλνοκ
* Σαντζάκι του Σέκτσενι
* Σαντζάκι του Χάτβαν
* Σαντζάκι του Κερμάν
* Σαντζάκι του Νόβιγκραντ
* Σαντζάκι του Φιλάκοβο

## Παραπομπές


## Πηγές
*Dr. Dušan J. Popović, Srbi u Vojvodini, knjiga 1, Novi Sad, 1990.

Κατηγορία:Οθωμανική διοικητική διαίρεση της Σερβίας
Κατηγορία:Ιστορία της Βοϊβοντίνας
Κατηγορία:Οθωμανική Ουγγαρία
Εγκερ